b'\n_START_ARTICLE_\nEl joc de l\'Ender\n_START_SECTION_\nCreaci\xc3\xb3 i inspiraci\xc3\xb3\n_START_PARAGRAPH_\nLa novel\xc2\xb7la curta "El Joc de l\'Ender" ofereix una petita vista de les experi\xc3\xa8ncies d\'Ender a l\'Escola de Combat i a l\'Escola de Comandants: la novel\xc2\xb7la es completa amb escenes de la vida d\'Ender abans, durant i despr\xc3\xa9s de la guerra, i tamb\xc3\xa9 cont\xc3\xa9 alguns cap\xc3\xadtols que descriuen la situaci\xc3\xb3 pol\xc3\xadtica altament explosiva en qu\xc3\xa8 es troba immersa La Terra al seu retorn. En un comentari integrat en l\'audiollibre del 20\xc3\xa9 aniversari de l\'edici\xc3\xb3 de la novel\xc2\xb7la, aix\xc3\xad com en l\'edici\xc3\xb3 definitiva de l\'autor de 1991, Card va dir que "El Joc de l\'Ender" va ser escrit espec\xc3\xadficament per establir el personatge d\'Ender en el seu rol com portaveu a La veu dels morts. En la seva introducci\xc3\xb3 de 1991, Card comentava la influ\xc3\xa8ncia de la Saga de la Fundaci\xc3\xb3 d\xe2\x80\x99Isaac Asimov tant en la novel\xc2\xb7la curta com en la novel\xc2\xb7la. El treball de l\'historiador Bruce Catton sobre la Guerra Civil Americana tamb\xc3\xa9 va influir molt en Card.\n_START_SECTION_\nArgument\n_START_PARAGRAPH_\nL\'any 2070 la humanitat est\xc3\xa0 en guerra amb una ra\xc3\xa7a extraterrestre coneguda com els insectors (el seu nom prov\xc3\xa9 de la semblan\xc3\xa7a que tenen als insectes). Despr\xc3\xa9s de fracassar en la seva Primera Invasi\xc3\xb3 (d\'exploraci\xc3\xb3) del sistema solar, que gaireb\xc3\xa9 provoca l\'extinci\xc3\xb3 dels humans, la humanitat estableix una alian\xc3\xa7a mundial per fer front a l\'amena\xc3\xa7a, amb la creaci\xc3\xb3 d\'una unitat militar internacional, la Flota Internacional (FI), atorgant-se el govern del planeta a la "Hegemonia" dividint el govern del planeta entre tres cossos: el Hegemon, el Polemarch, i el Strategos, els quals lluiten per el domini durant la guerra. En aquest futur la humanitat ha desenvolupat el  viatge interestel\xc2\xb7lar, la comunicaci\xc3\xb3 m\xc3\xa9s r\xc3\xa0pida que la llum (anomenada ansible en les novel\xc2\xb7les de Ursula K. Le Guin), el control sobre la gravetat i altres mecanisme i armes (molts descoberts a partir de les restes de la Primera Invasi\xc3\xb3 Insectora). La segona invasi\xc3\xb3 (que, a difer\xc3\xa8ncia de la primera, era per colonitzar) va ser detinguda en l\'\xc3\xbaltim moment pel talent de l\'estrateg, Mazer Rackham. Per\xc3\xb2 han passat d\xc3\xa8cades, i la humanitat s\'enfronta a un futur incert esperant l\'extermini d\'una possible tercera invasi\xc3\xb3 pels extraterrestres.\n_START_SECTION_\nAndrew Ender Wiggin\n_START_PARAGRAPH_\n\xc3\x89s un nen prodigi nord-americ\xc3\xa0, reclutat per la Flota Internacional per al seu entrenament i futur lideratge en la guerra contra els insectors. Ender \xc3\xa9s el tercer de tres germans en una societat amb restriccions de natalitat per l\'exc\xc3\xa9s de poblaci\xc3\xb3 en qu\xc3\xa8 les fam\xc3\xadlies no poden tenir m\xc3\xa9s de dos fills. Ender va ser engendrat amb perm\xc3\xads del govern, ja que els seus germans van ser uns genis, i amb la condici\xc3\xb3 que als sis anys tornarien a per ell per instruir-lo i convertir-lo en el millor comandant de la hist\xc3\xb2ria._NEWLINE_La seva personalitat ve marcada per la rivalitat i temor cap al seu germ\xc3\xa0 Peter que l\'odia per ser millor que ell i l\'amor i compassi\xc3\xb3 de la seva germana Valentine. A l\'Escola de Combat, (una estaci\xc3\xb3 espacial usada com complex militar d\'entrenament per als nens) es transforma r\xc3\xa0pidament en un l\xc3\xadder nat enlluernant als seus professors i companys, passant de ser el cadet de menor edat a comandant de l\'Esquadra Drac (els estudiants estan organitzats en Esquadres amb 40 membres i un comandant, la funci\xc3\xb3 \xc3\xa9s realitzar combats entre si en gravetat zero) creada expressament per posar-li les coses dif\xc3\xadcils, i que acabar\xc3\xa0 trencant totes les estad\xc3\xadstiques de l\'escola. Com a part del seu entrenament psicol\xc3\xb2gic Ender practica un joc de fantasia, que forma part del seu entrenament psicol\xc3\xb2gic (el qual \xc3\xa9s controlat amb brutalitat pel c\xc3\xadnic coronel Hyrum Graff, director de l\'escola), igual que les proves a qu\xc3\xa8 el sotmeten cont\xc3\xadnuament, fins a l\'examen final, la veritable prova de la seva v\xc3\xa0lua per salvar el m\xc3\xb3n._NEWLINE_Mentre Ender segueix el seu entrenament, els seus dos germans busquen modificar l\'opini\xc3\xb3 p\xc3\xbablica mundial mitjan\xc3\xa7ant la participaci\xc3\xb3 en f\xc3\xb2rums de xarxes inform\xc3\xa0tiques, sota dues personalitats fingides, l\'assenyat Locke (a c\xc3\xa0rrec de Peter Wiggin) i el demagog xen\xc3\xb2fob Dem\xc3\xb3stenes (a c\xc3\xa0rrec de Valentine Wiggi)._NEWLINE_El conte breu original \xc3\xa9s tan sols una descripci\xc3\xb3 de les experi\xc3\xa8ncies d\'Ender a l\'Escola de Combat, mentre que la novel\xc2\xb7la \xc3\xa9s un treball complex en el qual s\'aborden temes cl\xc3\xa0ssics de la ci\xc3\xa8ncia-ficci\xc3\xb3 des d\'una perspectiva m\xc3\xa9s psicol\xc3\xb2gica.\n_START_SECTION_\nMazer Rackham\n_START_PARAGRAPH_\nMazer Rackham \xc3\xa9s un dels personatges m\xc3\xa9s intrigants de la novel\xc2\xb7la. Juga un paper molt significatiu: \xc3\xa9s una llegenda de la Flota Internacional, una organitzaci\xc3\xb3 militar que ensinistra cadets espacials i s\'ocupa de la protecci\xc3\xb3 del planeta Terra. Mazer va destruir la flota insectora enemiga en la Segona Invasi\xc3\xb3 i va esdevenir una llegenda per la seva proesa.\n_START_SECTION_\nRevisions del Llibre\n_START_PARAGRAPH_\nL\'autor va revisar el llibre el 1991. Va realitzar petits canvis per reflectir el clima pol\xc3\xadtic de l\'\xc3\xa8poca, incloent la caiguda gradual de la Uni\xc3\xb3 Sovi\xc3\xa8tica. En l\'ep\xc3\xadleg d\' Ender a l\'Exili, Card indica que molts dels detalls del cap\xc3\xadtol 15 d\' El Joc d\'Ender han estat modificats per usar-los en les posteriors novel\xc2\xb7les i hist\xc3\xb2ries curtes. Per ajustar-se a aquest nou material, Card ha reescrit el cap\xc3\xadtol 15, i planeja oferir una edici\xc3\xb3 revisada del llibre en un futur proper.\n_START_SECTION_\nNovel\xc2\xb7les paral\xc2\xb7leles\n_START_PARAGRAPH_\nCard repren la hist\xc3\xb2ria  d\'El joc de l\'Ender en una novel\xc2\xb7la paral\xc2\xb7lela, L\'ombra de l\'Ender, on es desenvolupen els mateixos esdeveniments, per\xc3\xb2 des del punt de vista d\'un altre personatge, el petit Bean. A aquest llibre li han seguit una s\xc3\xa8rie de novel\xc2\xb7les que desenvolupen la vida de Bean, Petra i altres graduats de l\'Escola de Combat: L\'ombra del poder hegem\xc3\xb2nic, Titelles de l\'Ombra, L\'ombra del Gegant i Ombres en fugida.\n_START_SECTION_\nVideojoc\n_START_PARAGRAPH_\nEl videojoc titulat El joc de Ender: Sala de Batalla ser\xc3\xa0 distribu\xc3\xaft de forma digital per a totes les plataformes. Actualment es troba en desenvolupament per Chair Entertainment, qui tamb\xc3\xa9 va desenvolupar els jocs de Xbox Live Arcade Ressaca i Shadow Complex. Chair va comprar la llic\xc3\xa8ncia a Card de la seva novel\xc2\xb7la  Imperi, que va esdevenir un best-seller. Poc se sap sobre el joc, excepte la seva ubicaci\xc3\xb3 en l\'univers d\'Ender i que se centrar\xc3\xa0 a la Sala de Combat._NEWLINE_Al desembre de 2010, es va anunciar que el desenvolupament de videojocs s\'havia aturat i el projecte es suspenia per temps indefinit.\n_START_SECTION_\nC\xc3\xb2mic\n_START_PARAGRAPH_\nL\'editorial americana Marvel Comics i Orson Scott Card van anunciar el 19 d\'abril del 2008, que editaria una adaptaci\xc3\xb3 en format de s\xc3\xa8rie limitada d\' El joc de l\'Ender com el primer d\'una s\xc3\xa8rie de c\xc3\xb2mics que adaptarien totes les novel\xc2\xb7les de la saga, el que en paraules de Card \xc3\xa9s el primer pas per traslladar la novel\xc2\xb7la als mitjans visuals._NEWLINE_Les cinc primeres s\xc3\xa8ries, titulades El joc de l\'Ender: L\'escola de combat, seran escrites per Mike Carey encara que al principi el gui\xc3\xb3 estaria escrit per Christopher Yost, sota la supervisi\xc3\xb3 d\'Orson Scott Card. El dibuixant ser\xc3\xa0 el catal\xc3\xa0 Pasqual Ferry.'